ANEXA 2

**GRILA DE EVALUARE A ELIGIBILITĂȚII SOLICITANTULUI ȘI A PROIECTULUI**

|  |  |  |
| --- | --- | --- |
| Nr.  Crt. | Criteriu | Îndeplinirea  criteriului |
| 1. | Proiectul este propus de un solicitant eligibil. | Da/Nu |
| 2. | Durata propusă pentru implementare se încadrează până cel mai târziu 31 decembrie 2024 (pentru îndeplinirea țintei 460), respectiv 30 iunie 2026 (pentru îndeplinirea țintei 461). | Da/Nu |
| 3. | Valoarea finanțării nerambursabile solicitate se încadrează în limitele menționate în Ghidul Solicitantului | Da/Nu |
| 4. | Bugetul solicitat este asociat exclusiv categoriilor de investiții eligibile menționate în Ghidul Solicitantului și respectă plafoanele stabilite pentru tipurile de costuri unitare pentru cele 2 tipuri de participanți | Da/Nu |
| 5. | CRITERIILE DE VERIFICARE A CONFORMITĂȚII ADMINISTRATIVE:  Se verifică anexele / declarațiile solicitate prin ghidul specific a fi depuse odată cu cererea de finanțare, precum și completarea corespunzătoare a acestora, respectiv:  Documentele statutare ale Solicitantului, care se încarcă în format exclusiv pdf de către Solicitant;  Documente privind identificarea reprezentanților legali ai Solicitantului se încarcă în format exclusiv pdf de către Solicitant. Pentru reprezentantul legal al Solicitantului se va prezenta o copie a unui document de identificare;  Documente privind identificarea beneficiarului real al finanțării (extras ONRC/ extras Registrul Național ONG/ declarație pe proprie răspundere/ alte documente justificative)  Documente care probează alegerea partenerilor din sectorul privat cu respectarea prevederilor OUG 124/2021 cu modificările și completările ulterioare (acolo unde este cazul);  Certificat de atestare fiscală, referitor la obligațiile de plată la bugetul local precum și la bugetul de stat;  Mandat special/Împuternicire specială pentru semnarea anumitor documente din Cererea de finanțare (dacă este cazul) – Anexa 1.7 - Împuternicirea pentru semnarea electronică extinsă a Cererii de finanțare și a anexelor la Cererea de finanțare (dacă este cazul), care se descarcă în format predefinit și completat și necesită doar semnare electronică și încărcare în platforma electronică. În cazul în care Cererea de finanțare și anexele la Cererea de finanțare (dacă este cazul) sunt semnate cu semnătura electronică extinsă de o persoană împuternicită de reprezentantul legal al Solicitantului se anexează documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare;  Declarație pe propria răspundere privind evitarea dublei finanțări (Anexa 1.1);  Declarație de angajament pentru colectarea datelor privind beneficiarul real al fondurilor (Anexa 1.2);  Declarație de consimțământ privind prelucrarea datelor cu caracter personal (Anexa 1.3), care se descarcă în format predefinit și completat și necesită doar verificarea datelor predefinite, cu semnare electronică și încărcare în platforma electronică. Această declarație se completează de către reprezentantul legal al Solicitantului;  Declarație privind conflictul de interese (Anexa 1.4), care se generează automat, fiind înglobată în Cererea de finanțare, și se anexează;  Declarație privind respectarea principiului DNSH (Anexa 1.5);  Declarație privind TVA aferentă cheltuielilor proiectului (Anexa 1.6);  Acord de parteneriat (Anexa 1.8 - dacă este cazul). | Da/Nu  Da/Nu  Da/Nu  Da/Nu  Da/Nu  Da/Nu  Da/Nu  Da/Nu  Da/Nu  Da/Nu  Da/Nu  Da/Nu  Da/Nu |
| 6. | Tematica și modul de desfășurare a programelor de formare (atât cele destinate formării formatorilor, cât și cele destinate instruirii personalului din servicii de ET) respectă structura prevăzută în Ghidul Solicitantului. | Da/Nu |
| 7. | Sunt planificate activități de evaluare inițială și finală a participanților la toate tipurile de programe de formare și includerea în conținutul programelor a modulului de educație digitală | Da/Nu |
| 8. | Sunt descrise minimum 3 măsuri privind asigurarea vizibilității proiectului și programului | Da/Nu |

Dacă o propunere de proiect nu respectă unul sau mai multe criterii de eligibilitate, evaluatorul poate solicita clarificări. În cazul în care solicitantul nu încarcă la termenul stabilit documentele solicitate/revizuite conform solicitărilor de clarificări, acesta nu poate trece în etapa de evaluare calitativă a proiectului. Numai aplicațiile care îndeplinesc toate criteriile de eligibilitate sunt admise în etapa de evaluare calitativă.